Diari Oficial de la Generalitat Valenciana


Sumari del DOGV 6765, del 02-05-2012 (2012/3808)

Notificació de la sentència dictada en les actuacions de divorci número 428/2010.
---------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3808


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en les actuacions de divorci número 428/2010. [2012/3808]  
José Víctor Sanz Gordón, secretari judicial del Jutjat de Primera Instància i Instrucció número 3 de Quart de Poblet, faig saber:  
Que en este tribunal se segueixen actuacions de divorci, seguides a instàncies de Norma Patricia Vallejo Moreno contra Pedro A. Badran Fernández, en què s'ha dictat la sentència que té la part dispositiva que, literalment, és com segueix:  
«Dispositiva   
Estime la demanda interposada per la representació processal de Norma Patricia Vallejo Moreno contra Pedro Antonio Bradan Fernández, i dispose les següents mesures personals i patrimonials que regiran després de la ruptura de la unió de fet:  
1. S'atribueix a la mare la guarda i custòdia de la filla menor, i també se li atribueix en exclusiva l'exercici de la pàtria potestat.  
2. S'estableix un règim de visites a favor del pare que consisteix en caps de setmana alterns, des de les 12.00 hores fins a les 17.00 hores dels dissabtes, i diumenges, sense pernocta, per tant.  
3. El pare haurà de pagar a la mare, en concepte de pensió d'aliments a favor de la filla menor, la quantitat de 250 euros mensuals, que el pare pagarà en el compte corrent que amb este efecte designe la mare, per mesos anticipats i dins dels cinc primers dies de cada mes, i en les 12 mensualitats de l'any; esta quantitat s'actualitzarà de conformitat amb la variació percentual que anualment experimente l'IPC aprovat per l'Institut Nacional d'Estadística o organisme que el substituïsca.  
4. Les despeses extraordinàries necessàries de la menor, com ara mèdiques o farmacèutiques no cobertes per la Seguretat Social o assegurança privada, d'ortopèdia, d'ortodòncia, psicològiques, òptiques, etcètera, es pagaran a mitges entre ambdós progenitors, sense que hi calga la justificació prèvia, mentre que les altres despeses extraordinàries no necessàries, com ara activitats extraescolars, es pagaran a mitges entre els progenitors, sempre que hi haja el consens entre ells en la realització o, si no n'hi ha, autorització judicial, i sempre amb la justificació prèvia d'estes despeses.  
Cada part ha de pagar les costes causades a instàncies seues i les comunes a mitges.  
Mode d'impugnació: mitjançant recurs d'apel·lació davant d'este Jutjat en el termini de 20 dies comptador des de l'endemà de la notificació d'esta resolució (art. 458 LECn).  
De conformitat amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a la interposició del recurs d'apel·lació cal constituir un dipòsit de 50 euros, i sense este requisit no serà admés. El dipòsit es constituirà amb la consignació de l'import en el compte d'este Jutjat en l'entitat Banesto número 4537/0000/89/0428/10; cal acreditar esta consignació en interposar el recurs.  
Esta és la sentència, que pronuncie, mane i firme».  
I com a conseqüència del parador ignorat de Pedro A. Badran Fernández, estenc esta cèdula perquè valga de notificació.  
  
  
Quart de Poblet, 11 d'abril de 2012.- El secretari: José Víctor Sanz Gordón.